Spitalul Pantelimon este tot mai aproape de un blocaj total din cauza crizei de medici, a gărzilor anulate și a problemelor cu banii
Spitalul Pantelimon e tot mai aproape de blocaj total, după ce două doctorițe de Terapie Intensivă au fost arestate pentru omor cu premeditare. După ce au apărut problemele cu banii, pentru că tot mai mulți pacienți refuză internarea acolo, acum începe o altă criză - cazurile de infarct nu mai pot fi tratate în regim de urgență la Pantelimon, pentru că nu mai pot fi asigurate gărzile de sâmbătă pentru specializarea cardiovasculară. Oricum erau puțini medici, iar surse medicale spun că soțul uneia dintre doctorițele arestate a intrat în concediu, invocând că nu poate să mai muncească.